Kerékpáron az Ormánságtól a Mecsekig” – kerékpáros turizmusfejlesztés Baranya megyében

Projekt tájékoztató

A fő kedvezményezett neve: Baranya Vármegyei Fejlesztési Ügynökség Nonprofit Kft.

A projekt címe: Kerékpáron az Ormánságtól a Mecsekig” – kerékpáros turizmusfejlesztés Baranya megyében

A projekt azonosító száma: TOP-1.2.1-15-BA1-2016-00007

A támogatás összege: 400 948 406 Ft

A támogatás mértéke: 100%

A projekt tervezett befejezési dátuma: 2023. december 28.

A PROJEKT TARTALMÁNAK ISMERTETÉSE

PROJEKT CÉLJA: Turisztikai kerékpárút létesítése Baranya megye frekventált üdülőövezete, a Nyugat Mecsek térség és a gazdag kulturális és építészeti értékekkel rendelkező Ormánság között. A helyi és térségi jelentőségű turisztikai vonzerőkre épített kerékpáros turizmusfejlesztés növeli a térségek idegenforgalmát. Az idegenforgalomra gyakorolt kedvező hatása következtében élénkíti a helyi gazdaságot és kedvező hatással van a foglalkoztatásra.

A PROJEKT SZAKMAI-MŰSZAKI TARTALMA: Kerékpáros turizmus fejlesztése Sellye és Orfű térség turisztikai vonzerőit feltáró és összekapcsoló turisztikai kerékpárút kerül kialakításra, összekapcsolva a nyomvonal mentén már meglévő kerékpárutakat. A nyomvonal jelentős része alacsony forgalmú útszakaszokon jelölik ki, Cserdi településen a közlekedésbiztonság növelése érdekében a közúton terelősziget épül. Orfű és Kovácsszénája között mintegy 1,6 km hosszon kerékpárút épül szép természeti környezetben. A megvalósított kerékpárút ráhordó szakasza lesz a nemzetközi EuroVelo 13 kerékpárútnak, mivel Sellyén összekapcsolódik a nemzetközi kerékpár egyik kiágazásával. A fontosabb turisztikai célpontoknál kerékpártámaszok kerülnek telepítésre. A kerékpárút mentén információs táblák segítik a kerékpárosok tájékozódását, valamint szervízcsomagok lesznek elérhetőek az alapvető javítások elvégzésére.

Marketing tevékenység keretein belül megismertetjük a turisztikai kerékpárutat a célcsoportokkal, a helyi és térségi turisztika vonzerőkkel együtt. A kerékpárút bevezetését kampányrendezvény, promóciós eszközök, élénk média megjelenés, kíséri.

A projekttel olyan beruházás valósul meg, mely az érdekelt önkormányzatok bevonásával hosszú távon fenntartható, a kiválasztott célcsoportok igényeihez igazodottan tervezett. A turisztikai kerékpárút nyomvonalára felfűzött élményelemek révén hozzájárul a vendégéjszakák növeléséhez, valamit az egy turistára eső költés növeléséhez, ezzel elősegítve a térségben turizmusra szakosodott vállalkozások fejlődését.